క్లోరిక్ ఆమ్లం

క్లోరిక్ ఆమ్లం అనునది క్లోరిన్ యొక్క ఆక్సోఆమ్లం.ఇది క్లోరేట్ లవణాల ఉత్పత్తికి పూర్వగామి (precursor).క్లోరిక్ ఆమ్లం బలమైన ఆమ్లం (pKa ≈ −1).క్లోరిక్ ఆమ్లం ఆక్సీకరణ కారకం.క్లోరిక్ ఆమ్లం రసాయానిక ఫార్ములా HClO3.క్లోరిన్,హైడ్రోజన్, ఆక్సిజన్ మూలక పరమాణు సంయోగం వలన క్లోరిక్ ఆమ్లం ఏర్పడినది.

భౌతిక ధర్మాలు

భౌతిక స్థితి
క్లోరిక్ ఆమ్లం రంగులేని ద్రావణం. క్లోరిక్ ఆమ్లం యొక్క అణుభారం 84.45914 గ్రాములు/మోల్−1.

సాంద్రత
25°Cసాధారణ ఉష్ణోగ్రత వద్ద సాంద్రత 1.2గ్రాం/మి.లీ.  ఒక మి.లీ ద్రావణం బరువు ఒక గ్రాము,అందాజుగా.

ద్రావణీయత
నీటిలో ద్రావణీయత >40గ్రాములు/100 మి.లీలో,20 °C) వద్ద.

అణుసౌష్టవం
క్లోరిక్ ఆమ్లం అణువు పిరమిడ్ ఆకృతి అణుసౌష్టవం పొంది ఉంది.

రసాయన చర్యలు
క్లోరిక్ ఆమ్లం తాపగతి శాస్త్రీయముగా (thermodynamically) అస్థిరమైనది. క్లోరిక్ ఆమ్లం 30% గాఢత వరకు చల్లని జలసంబంధమైన ద్రావణంలలో స్థిరత్వాన్ని కల్గి ఉంది. తగ్గించబడిన వత్తిడివద్ద, తగు జాగ్రత్తలు తీసుకొని, ద్రావణాన్నిబాష్పీకరణ (evaporation) కావించడం వలన 40% గాఢత ఉన్న క్లోరిక్ ఆమ్లాన్ని ఉత్పతి చేయవచ్చును.40% గాఢత మించినచో,ఉష్ణోగ్రత 40 °C దాటినచో క్లోరిక్ ఆమ్లం ద్రావణం వియోగం చెంది,పలురకాల ఉత్పాదికలు ఏర్పడును. ఉదాహరణకు:
8HClO3 → 4HClO4 + 2H2O + 2Cl2 + 3 O2
3HClO3 → HClO4 + H2O + 2 ClO2

ఉత్పత్తి
సల్ఫ్యూరిక్ ఆమ్లంతో బేరియం క్లోరేట్ రసాయన చర్య వలన క్లోరిక్ ఆమ్లం, బేరియం సల్ఫేట్ ఏర్పడును. ఏర్పడిన ఉత్పాదిత మిశ్రమం నుండి అద్రావణ బేరియం సల్ఫేట్ ను తొలగించి, క్లోరిక్ ఆమ్లాన్ని వేరు చేయుదురు.
Ba(ClO3)2 + H2SO4 → 2HClO3 + BaSO4
మరొక ఉత్పత్తి ప్రక్రియలో హైపోక్లోరస్ఆమ్లాన్ని వేడి చెయ్యడం వలన క్లోరిక్ ఆమ్లం, హైడ్రోజన్ క్లోరైడ్ ఏర్పడును.
3HClO → HClO3 + 2 HCl

ఇబ్బందులు
క్లోరిక్ ఆమ్లం శక్తి వంతమైన ఆక్సీకరణ కారకం. అందువల పలు సేంద్రియ పదార్థాలను,మండే స్వభావమున్న పదార్థాలతో సంపర్కంవలన, వాటిని మండించి కాల్చిబూడిదచేయును (deflagrate).

ఇవికూడా చూడండి
క్లోరిక్ ఆమ్లం

మూలాలు/ఆధారాలు

రసాయన పదార్థాలు
రసాయన శాస్త్రం
క్లోరిన్ సమ్మేళనాలు
అకర్బన సమ్మేళనాలు